CO POPRAD

TRAIL2GETHER – Vysoké Tatry
2025-08-20 18:30, 2025-08-13 18:30, 2025-08-06 18:30, 2025-07-30 18:30, 2025-07-23 18:30, 2025-07-16 18:30, 2025-07-09 18:30, 2025-07-02 18:30 (Europe/Bratislava) and 1 more date | 1. poschodie
Poď si s nami zabehať, stretávame sa každú stredu večer.
Aktuálne informácie o tohtotýždňovej trase nájdeš vždy na Facebooku.
Trasa má väčšinou do 10 km a tempo prispôsobujeme skupine.
Neváhaj sa k nám pripojiť! Tešíme sa na Teba!

Beh na boso Tatry 2025
2025-08-17 | Golfový rezort Black Stork, Veľká Lomnica, Tatranská 754, Veľká Lomnica, 05952, Slovenská republika
Zaži jedinečný beh naboso pod Tatrami!
Druhý ročník komunitného podujatia Beh na boso Tatry sa uskutoční 17. augusta 2025 v krásnom prostredí golfového rezortu Black Stork vo Veľkej Lomnici.
Podujatie prepája šport, prírodu a dobročinnosť – okrem bežeckého zážitku naboso na jemnom trávnatom povrchu sa môžete tešiť aj na sprievodný program pre celú rodinu, stánky s lokálnymi značkami, odborné poradenstvo v oblasti pohybu a zdravia či relaxačné zóny.
Výťažok z podujatia bude venovaný na podporu zdravotne znevýhodnených detí z podtatranského regiónu.
Bežte s nami prirodzene, s ľahkosťou – a s dobrým úmyslom.

Festival Tatranske výšiny
2025-08-16 13:00 - 22:00 (Europe/Bratislava) | Centrálny park Tatranská Lomnica, Tatranská Lomnica, Vysoké Tatry-Tatranská Lomnica, 059 60, Slovenská republika
HLAVNÝ PROGRAM:
(Orientačný časový harmonogram)
13:00 h Zahájenie programu
13:30 h Záchranná horská služba – ukážka techniky a práce psovoda
* hudobné vystúpenie Chris Ellys
14:30 h Gusto Stibranyi – ako s elektrobajkom začal na Aljaške a skončil až na juhu Argentíny.
* hudobné vystúpenie Chris Ellys
15:30 h Samuel Marec – publicista a prekladateľ. Je spoluautorom kníh Tam hore o tatranských chatách, Na chrbte o nosičoch (a nosičkách) a Kade? Tade! o značkároch.
* hudobné vystúpenie Chris Ellys
16:30 h Martin Krasňanský – s partiou vyliezli na legendárnu vežu v Karakorame s názvom Trango Tower.
17:15 h Highline show
17:30 Klaudia Medlová – slovenská elitná snoubordistka
18:30 Vyhodnotenie TOMBOLY
19:00 Slavomír Duchovič je jeden zo zakladateľov projektu Via Slovakia. Zoznámte sa s fascinujúcou trasou okolo Slovenska.
20:00 h Premietanie filmu A Different Kind of Princess Story -tento príbeh je o profesionálnej snoubordistke Klaudii Medlovej
20:15 Via Slovakia Celovečerný film, ktorý vás prevedie kompletnou trasou okolo Slovenska
Sprievodný program
So správou TANAPu nazrieme do LESNEJ PEDAGOGIKY
KREATÍVNA DIELŇA PRE DETI
v podaní obľúbenej galérie DOBRÁ HRAČKA
SLACKLINE WORKSHOP
od asociácie Slackline Slovakia.
UMELÁ LEZECKÁ STENA
otvorená pre verejnosť + amatérske súťaženie
Ďalšie lezecké aktivity (drytooling, kolíkové lezenie, skladanie prepraviek do výšky. .)
ODDYCHOVÁ ZÓNA
„na hamakoch“
OBRAZOVÁ VÝSTAVA
z umeleckej tvorby Naia Painting
TOMBOLA O HODNOTNÉ CENY
Počas podujatia bude zabezpečené občerstvenie a predajné stánky.

Cvičenie pre zdravú ženu
2025-08-14 16:30 - 18:00, 2025-08-07 16:30 - 18:00, 2025-07-31 16:30 - 18:00, 2025-07-24 16:30 - 18:00, 2025-07-17 16:30 - 18:00, 2025-07-10 16:30 - 18:00, 2025-07-03 16:30 - 18:00, 2025-06-26 16:30 - 18:00 (Europe/Bratislava) | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

Festival ŽIVÉ SOCHY 2025
2025-08-01 14:00 - 2025-08-03 18:00 (Europe/Paris) | Spišská Nová Ves
🤩 9. ročník festivalu ŽIVÉ SOCHY je tu! 🤩
Zažite najväčšiu živú galériu pod holým nebom priamo v Spišskej Novej Vsi! Podujatie, ktorého jedinečnosť siaha aj za hranice Slovenska 😎
❗PRVÝKRÁT AŽ 3 DNI❗
Sochy znovu ožijú a vy budete môcť stretnúť najrôznejšie známe osobnosti, desiatky umelcov a bohatý sprievodný program pre dospelých aj deti 🎭
🔴 PROGRAM ČOSKORO 🔴
https://www.facebook.com/events/610313948642968/

Diskusné leto s Popradom za demokraciu
2025-07-31 18:00 - 19:30 UTC, 2025-07-31 18:00 - 19:30 (Europe/Bratislava) | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Občianska platforma Poprad za demokraciu pozýva v rámci Diskusného leta na besedu “O zmenách v Ústave SR” so Slavomírou Henčekovou. Podujatie sa uskutoční vo štvrtok 31. júla 2025 o 18.00 hod. v Coworking Poprad, Námestie sv. Egídia 11/25.

Cyklojazda vol. 3
2025-06-27 18:00 - 18:30 (Europe/Bratislava) | 1. poschodie
Cyklokoalícia Poprad vás pozýva na tretiu cyklojazdu Mestom Poprad, aby sme spolu ukázali, že aj bicykle sú súčasťou cestnej premávky a môžu byť jedným z riešení zhusťujúcej sa premávky na cestách. Tentokrát bude jazda tematická – Obchádzkové trasy Popradu.
Vítané sú všetky vekové kategórie.
Kedy? 27. 6. 2025
O koľkej? O 18:00 hod.
Kde? Nám sv. Egídia pred Coworkingom (neďaleko fontány)
Kadiaľ sa pôjde? Spoločne prejdeme časť obchádzkových trás mesta.

Opravári spoločnosti – Vytvorme si víziu a plán pre Poprad
2025-06-27 17:00 - 20:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
27. 6. 2025 od 17:00 – Opravári spoločnosti
Network pre ľudí, ktorí hýbu svojim okolím
Pozývame vás na špeciálne kolo Opravárov spoločnosti, ktoré sa bude konať netradičnou formou.
Toto stretnutie bude fascilitované Ivetou Niňajovou a Martinom Buňom. Iveta bude viesť workshop na tému – Vytvorme si víziu a plán pre Poprad – úvod do spoločnej participatívnej série workshopov s použitím metódy community canvas
Ak veríte v silu spolupráce, toto je miesto, kde začať.
Kedy: 27. 6. 2025 od 17:00
Kde: Coworking Poprad (Námestie svätého Egídia 11/25, 058 01 Poprad)
Staňte sa súčasťou komunity, ktorá hýbe svetom okolo seba.
Registrujte sa ešte dnes!

Fest Street Food Poprad
2025-06-27 09:00 - 2025-06-29 17:00 UTC | MAX Poprad, Dlhé Hony 4588/1,, Poprad, 058 01, Slovenská republika
🍔 FEST STREET FOOD POPRAD 2025 🍟
📅 Termín: 27. – 29. jún 2025
📍 Miesto: Parkovisko pri OC MAX POPRAD
🎉 Gastronomický festival, ktorý si nesmieš nechať ujsť!
Priprav sa na víkend plný nezabudnuteľných chutí, vôní a zážitkov! Fest Street Food prichádza do Popradu s ešte väčším množstvom foodtruckov, stánkov a originálnych gastronomických zážitkov. Od piatka do nedele sa môžeš tešiť na pestrú ponuku jedál z rôznych kútov sveta.
🎤 Moderátor: Gabriel Blcháč
💃🏼Program: V príprave
⏱ Otváracie hodiny:
Piatok: 11:00 – 22:00
Sobota: 11:00 – 22:00
Nedeľa: 11:00 – 19:00
Ďalšie informácie a prihlášky pre predajcov nájdete na: https://fsf.sk/pp/
Pre viac info sleduj:
▶️ FACEBOOK: Fest Street Food
▶️ INSTAGRAM: @feststreetfood
▶️ WEB: www.fsf.sk
https://www.facebook.com/events/1116897266862765/

BRP 37: Norbert Lojko – AKO VYUŽÍVAŤ MARKETINGOVÉ DÁTA?
2025-06-27 08:00 - 10:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
27.6.2025 – Norbert Lojko – Datanorix
Data driven marketér s 30+ ročnou praxou.
AKO VYUŽÍVAŤ MARKETINGOVÉ DÁTA?: Múka je nudná, ale koláč je sexy. Dáta sú nudné, ale stratégia je sexy. Ako správne využívať marketingové dáta v prospech rozvoja biznisu?
Vstupenky tu: https://biznisranajky.sk/product/brp-37-norbert-lojko-ako-vyuzivat-marketingove-data/

Koncert Janka Smolíka pod Tatrami
2025-06-26 18:00 - 22:00 (Europe/Bratislava) | Penzión Vila Mery, Brežný riadok 5, Poprad, Poprad, Slovensko, 058 01, Slovenská republika
Milí priatelia dobrej hudby,
v štvrtkový podvečer o 18:00 Vás pozývame na pohodový gitarový koncert v krásnom prostredí Penziónu Vila Mery. Ide o očarujúci priestor v centre Popradu, kde si v krytej reštaurácii na záhrade, môžete na pokojnom mieste vychutnať piesne Janka Smolíka, speváka a interpreta z Karlových Varov. Jeho očarujúca tvorba Vás určite chytí za srdce a veríme, že v tejto uponáhľanej dobe spolu spomalíme, zrelaxujeme a naladíme sa na liečiace melódie Jankových pesničiek.
Deti za účasti rodičov majú vstup zdarma.
Rezervácie a bližšie info: Antónia Králiková 0903 626 596. Prosím svoju účasť nahláste vopred.
Vstupné: 15 € osoba.
Tešime sa na Vás.

SEDEM bez ZÁRUKY - Poprad
2025-06-25 19:00 - 21:00 (Europe/Paris) | Mamut PUB Poprad
Po dlhšom čase opäť medzi VAMI !
Elena Vacvalová, Marián Leško, Tomáš Hudák a Ján Snopko v populárnej talk show známej z obrazoviek TV JOJ a atraktívny hudobný hosť Vás budú zabávať priamo vo Vašom meste. Nenechajte si ujsť neopakovateľné vtipné postrehy a komentáre na udalosti z domácej i zahraničnej politiky, spoločnosti a všetkého, čo život prináša.
https://www.facebook.com/events/1265037798626597/

Marketingová streda – Reklamy v Meta Ads
2025-06-25 17:00 - 18:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Najbližšia prednáška sa bude konať 25.6.2025 a jej hlavnou témou budú Reklamy v Meta Ads: Dva paralelné svety sociálnych sietí
Príďte na Marketingové stredy, kde sa ponoríme do sveta reklám na platformách, ktoré denne používajú milióny ľudí. Ukážeme vám, ako vytvárať kampane, ktoré nielen zaujmú, ale aj predávajú. Praktické tipy, najnovšie trendy a reálne príklady, ktoré môžete hneď aplikovať vo svojom biznise.
Registrácia TU.

Tatranský piknik
2025-06-22 14:00 - 18:00 (Europe/Bratislava) | 1. poschodie
Kino Tatry na pár hodín ožije 🥳
Srdečne vás pozývame na prvý tatranský komunitný piknik pred kinom v Tatranskej Lomnici. Piknik je určený pre malých, veľkých, mladých aj tých ostrieľaných občanov z každého kúta Tatier. Ponúkame možnosť sa navzájom pohostiť a tiež si pochutnať na ponuke lokálnych gastro prevádzok.
Prečo práve Kino Tatry?
Oživíme svoje spomienky a začneme snívať o jeho budúcnosti. Radi by sme totiž pomohli jeho obnove spolu s vami.
O programe a účastníkoch pikniku vás budeme postupne informovať a potešíme sa, ak informácie o podujatí budete zdieľať.
